Službeni glasnik BiH, broj 40/06

Na osnovu člana 17. Zakona o Vijeću ministara Bosne i Hercegovine ("Službeni glasnik BiH", broj 30/03 i 42/03), Vijeće ministara Bosne i Hercegovine na 116. sjednici održanoj 27. aprila 2006. godine, donijelo je

**ODLUKU**

**IZMJENAMA I DOPUNAMA ODLUKE O STIPENDIRANJU NA SPECIJALISTIČKIM POSTDIPLOMSKIM STUDIJIMA U ZEMLJI I INOSTRANSTVU DRŽAVNIH SLUŽBENIKA U INSTITUCIJAMA BOSNE I HERCEGOVINE**

**Član 1.**

U naslovu Odluke o stipendiranju na specijalističkim postdiplomskim studijima u zemlji i inostranstvu državnih službenika u institucijama Bosne i Hercegovine ("Službeni glasnik BiH", broj 61/05) riječi: "državnih službenika" zamjenjuju se riječju "zaposlenih".

**Član 2.**

U članu 1. u stavu (1) iza riječi "službenika" dodaje se zarez i riječi: "zaposlenih u institucijama Bosne i Hercegovine VII stepena stručne spreme i pripravnika koji su zasnovali radni odnos u skladu sa Odlukom o uvjetima i načinu prijema pripravnika VII stepena stručne spreme u radni odnos u institucije Bosne i Hercegovine ("Službeni glasnik BiH", broj 52/05) - (u daljnjem tekstu: zaposleni)".

Stav 2. briše se.

**Član 3.**

U članu 3. u stavu (2) iza riječi "službenika" dodaje se zarez i riječi: "zaposlenih VII stepena stručne spreme i pripravnika VII stepena stručne spreme u institucijama".

**Član 4.**

U članu 7. u st. (1) i (2) riječi: "Službenici koji se upućuju" zamjenjuju se riječima: "Zaposleni koji se upućuje", a riječ "moraju" zamjenjuju se riječju "mora".

U stavu (3) riječ "državni", te tačka zarez i riječi: "ima najmanje dvije godine radnog iskustva u javnoj upravi" brišu se.

**Član 5.**

U članu 12. u stavu (1) u prvom redu veznik "i" zamjenjuje se zarezom, a riječ "odnosno" zamjenjuje se riječima: "i rukovodilac".

U stavu (2) u tački b) riječi: "državnoj službi" zamjenjuju se riječima: "institucijama Bosne i Hercegovine".

(1) U čl. 2, 4. st. (1) i (2), 6. st. (1), (2), (3), (4), (5), (6) i (8), 7. stav (3), 9. stav (1), 12. stav (2) tačka b) riječ "službenika" u različitim padežima zamjenjuje se riječju "zaposleni" u odgovarajućem padežu.

(2) U članu 3. stav (3) i članu 5. riječi: "Programom CARDS" zamjenjuje se riječima: "odgovarajućim programima pomoći Evropske unije".

**Član 6.**

Ova Odluka stupa na snagu danom usvajanja i objavit će se u "Službenom glasniku BiH".

VM broj 66/06
27. aprila 2006. godine
Sarajevo

Predsjedavajući
Vijeća ministara BiH
**Adnan Terzić**, s. r.